Plūģupīte
Plūģupīte (arī Pluģe, Pluģupe, augštecē Dubļupe, Dubļupīte) ir Padones strauta kreisā krasta pieteka Dienvidkurzemes novadā. Iztece - uz ziemeļrietumiem no Krusātas. Tek rietumu-dienvidrietumu virzienā. Ietek Padones strautā augšpus valsts autoceļa V1205 (Krote – Tadaiķi) tilta pār Padones strautu. Upi šķērso valsts autoceļi P114 (Ilmāja — Priekule — Lietuvas robeža (Plūdoņi)) un V1204 (Durbe – Padone – Kugras). Tās krastos atrodas Prāmciems. Netālu no upes Kronvaldu Ata dzimto māju vieta.